CELEX: 62013TN0621
Language: el
Date: 2013-11-22 00:00:00
Title: Υπόθεση T-621/13: Προσφυγή της 22ας Νοεμβρίου 2013 — Pell Amar Cosmetics SRL κατά ΓΕΕΑ — Alva Management (Pell amar dr. Ionescu — Calinesti)

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/14
            
         Προσφυγή της 22ας Νοεμβρίου 2013 — Pell Amar Cosmetics SRL κατά ΓΕΕΑ — Alva Management (Pell amar dr. Ionescu — Calinesti)
   (Υπόθεση T-621/13)
   2014/C 31/25
   Γλώσσα του δικογράφου της προσφυγής: ρουμανική
   
      Διάδικοι
   
   
      Προσφεύγουσα: Pell Amar Cosmetics SRL (Băile, Ρουμανία) (εκπρόσωπος: E. Grecu, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Alva Management GmbH (Icking, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στην υπόθεση R 388/2013-4· και
            
         
               —
            
            
               να καταδικάσει το καθού και την αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το ασπρόμαυρο εικονιστικό σήμα που φέρει το λεκτικό στοιχείο «Pell amar Dr. Ionescu-Calinesti» — Αίτηση καταχωρίσεως κοινοτικού σήματος υπ’ αριθ. 10 109 981
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το υπ’ αριθ. 6 645 071 καταχωρισμένο κοινοτικό σήμα, το υπ’ αριθ. 1 161 287 καταχωρισμένο γερμανικό σήμα, καθώς και το λεκτικό σήμα «PERLAMAR», καταχωρισμένο ως διεθνές σήμα υπ’ αριθ. 588 232 και 657 169
   
      Απόφαση του τμήματος ανακοπών: Μερική αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Εσφαλμένη ερμηνεία του άρθρου 8, παράγραφος 1, στοιχείο β', του κανονισμού 207/2009 του Συμβουλίου, διότι δεν υφίσταται κίνδυνος συγχύσεως μεταξύ του κοινοτικού σήματος και του αντιταχθέντος κατά την ανακοπή σήματος.